[{"text_idx": "#000000", "text": "Cymru yn fyw ar S4C"}, {"text_idx": "#000001", "text": "Bydd Sgorio yn dangor y ddwy ge\u0302m gyfeillgar cyn i Gymru gystadlu ym mhencampwriaeth Euro 2020 yn fyw ar S4C."}, {"text_idx": "#000002", "text": "Ar nos Fercher 2 Mehefin, bydd Cymru yn herio pencampwyr y byd, Ffrainc, yn Nice, gyda\u2019r gic gyntaf am 8.05yh."}, {"text_idx": "#000004", "text": "Yn ogystal a\u0302\u2019r gemau cyfeillgar bydd Sgorio yn dangos ge\u0302m agoriadol Cymru dan 21 yn eu hymgyrch ragbrofol Euro 2023."}, {"text_idx": "#000006", "text": "Bydd holl gemau ti\u0302m pe\u0302l-droed Cymru yn ystod UEFA EURO 2020 yr haf yma i\u2019w gweld yn fyw, yn Gymraeg, ar S4C a S4C Clic."}, {"text_idx": "#000008", "text": "Ar ddydd Mercher 16 Mehefin, bydd y Dreigiau yn chwarae eu hail ge\u0302m, yn erbyn Twrci, yn Baku, gyda\u2019r gic gyntaf am 5.00yh."}, {"text_idx": "#000010", "text": "Dywedodd y cyflwynydd, Dylan Ebenezer: \u201cMae\u2019n fraint i gael bod yn rhan o di\u0302m S4C ar gyfer UEFA EURO 2020. Mae gan bawb atgofion melys o be\u2019 ddigwyddodd yn Ffrainc yn ystod haf 2016. Mae cryn dipyn wedi newid ers hynny wrth gwrs, ond mae cefnogaeth y Wal Goch, boed yn y stadiwm neu gartref, wedi bod yn gyson ers hynny ac yn rhywbeth mae\u2019r chwaraewyr wir yn teimlo a gwerthfawrogi."}, {"text_idx": "#000011", "text": "\u201cMae\u2019r ti\u0302m wedi perfformio\u2019n dda iawn i ennill ei lle yn y bencampwriaeth, a gyda\u2019r holl chwaraewyr ifanc yn cyfuno gyda\u2019r hen bennau fel Bale, Ramsey ac Allen, mae yna botensial mawr yn y garfan bresennol. Yn bersonol, allwn i ddim disgwyl am yr Ewros, a gobeithio gallwch chi ymuno a\u0302 ni am y cyfan ar S4C.\u201d"}]